XI 
ved Læsningen næsten altid fængslende. Gang paa Gang maa man 
beundre den Klarhed, hvormed Problemerne er opstillede, den 
Omhu og tekniske Færdighed, hvormed Undersøgelsen er foretaget, 
og den fra al naturfilosofisk Dogmatik frigjorte Skarpsindighed, 
hvormed saavel de nye Fund som Forgængernes Resultater og 
theoretiske Overvejelser diskuteres og kritiseres. Kritik, for ikke 
at sige Polemik, finder man nemlig meget af i disse Arbejder, og, 
ligesom hos Faderen, fremsættes den ofte med bidende Vid og uden 
Personsanseelse. Alligevel skaffede han sig, mærkeligt nok, paa den 
Maade næppe mange personlige Fjender; som forskellige har med¬ 
delt mig, besejrede han endog sine Modstandere ved sit saa over¬ 
ordentlig vindende Væsen. 
Berghs Universitetslærebøger, „Den almindelige Udviklingshisto- 
rie“, 1887, og „Den dyriske Celle“, 1892, der begge ogsaa foreligger 
i tysk og førstnævnte tillige i russisk Oversættelse, er gode Prøver 
paa hans klare Dømmekraft og lette Fremstillingsevne. Embryolo¬ 
gien udmærker sig ved, at ogsaa Udviklingsprocesserne hos de 
hvirvelløse Dyr har fundet Omtale, og at der, i al Fald i den 
senere, tyske Udgave, ogsaa er taget Hensyn til Resultaterne af 
den som Entwicklungsmechanik betegnede Forskningsretning; sam¬ 
tidig kan man dog ikke undlade at give sin Tilslutning til W. Roux, 
naar denne udtaler det Haab, at Forfatteren i en ny Udgave gan¬ 
ske kort vil skildre i al Fald Hvirveldyrenes specielle Udviklings¬ 
historie; Bogens Brugbarhed som Lærebog vilde derved unægtelig 
i høj Grad forøges. „Den dyriske Celle" er maaske nok mindre 
original i sit Anlæg, men har til Gengæld gjort fortræffelig Fyldest 
ved Undervisningen; som en klar og kortfattet, men samtidig hver¬ 
ken skematiseret eller ganske overfladisk Skildring af Histologiens 
Grundelementer staar den i Virkeligheden ogsaa selv nu uden 
Sidestykke. 
Som Universitetslærer kom Bergh i sine gode Aar til at betyde 
overordentlig meget for de studerende; hans Forelæsninger fulgtes 
med megen Interesse, og hans praktiske Øvelser, hvorunder den¬ 
gang foruden Histologien og Embryologien ogsaa Zootomien hen¬ 
hørte, saavel som hans Undervisning paa biologisk Kursus roses 
enstemmigt. Dette beroede utvivlsomt for en meget stor Del paa 
hans Personlighed; han havde en sjælden Evne til at komme 
i intim Forbindelse med sine Elever, til at vække disses Be- 
